Pekka Tiilikainen &amp; Beatmakers

Beatmakers on Hämeenlinnassa vuonna 1988 perustettu yhtye. Se on levyttänyt sekä suomeksi, että englanniksi laulettua beatrautalankaa, kuin myös instrumentaalimusiikkia sisältäviä levyjä. Yhtyeen tuotantoa on myös kymmenillä koti- ja ulkomaisilla rautalanka- sekä iskelmäkokoelmilla. Yhtyeen tyyli on kehittynyt vuosikymmenten aikana omaleimaiseksi ja vaikutteita on saatu monelta suunnalta. Tuorein kuvaus lienee outlaw-rautalanka. Keikoilla on mukana runsaasti myös rock´n´roll- ja rockabilly-musiikkia. 
Beatmakersin ensimmäinen levytys on vuodelta 1997 oleva viiden kappaleen omakustanne-CD. Levyllä ovat mukana taustalaulajina Jussi Raittinen ja Cay Karlsson. Tuohon aikaan yhtyeen laulusolistina toimi Paavo Gröhn, jonka Pekka Tiilikainen korvasi tammikuussa 1998. Tiilikainen oli ennen Beatmakersia levyttänyt kaksi singleä Patakunkku-yhtyeen kanssa 1990-luvun alussa. Vuonna 2000 julkaistiin albumi "Kuparinen taivas" ja yhtye muutti nimekseen Pekka Tiilikainen &amp; Beatmakers. Albumin yhdellä kappaleella viheltää Erkki Junkkarinen. Samana vuonna hollantilaisen Rarity Recordsin kautta julkaistiin instrumentaalilevy "Mountain Tale", jonka viidellä raidalla oli mukana vierailevana kitaristina Isto Hiltunen.
Yhtyeen menestynein single on vuonna 2001 julkaistu "Cortina", joka viihtyi valtakunnallisen radiosoiton TOP10:ssä useamman viikon. "Iskusäveliä"-levyn kappaleesta "Himmenneet lyhdyt" tehtiin myös video MTV3:n Levyraati-ohjelmaan. Kyseinen video on julkaistu bonuksena yhtyeen vuonna 2004 julkaisemalla live-CD:llä.
Yhtyeelle on myönnetty Rautalanka Award -tunnustuspalkinto kesällä 2007 sekä Yyterin avain -tunnustus lokakuussa 2019. Pekka Tiilikainen &amp; Beatmakers on myös ollut esillä kotimaisissa musiikkilehdissä kuten Rytmi, Blues News, Riffi ja Big Beat. Myös useat ulkomaiset julkaisut ovat huomioineet yhtyeen. 
Pekka Tiilikainen &amp; Beatmakers aloitti vuonna 2008 määrittelemättömän pituisen keikkatauon, joka päättyi elokuussa 2016 Hämeenlinnan Suisto-klubilla. 
Yhtye juhli 30-vuotista taivaltaan keikkailemalla 2017–2018 kotimaan lisäksi mm. Englannissa, Alankomaissa, Tanskassa, Ruotsissa, Espanjassa ja Saksassa. Uusi huhtikuussa 2018 julkaistu albumi sisälsi instumentaalibiisien lisäksi ensimmäistä kertaa yhtyeen historiassa myös englanninkielisiä laulubiisejä. Juhlavuoden kunniaksi yhteistyötä tehtiin muun muassa Remu Aaltosen kanssa. 
Yhtyeen ympärille on koottu Renegades Revisited -ryhmä jossa soittavaa lisäksi alkuperäinen The Renegades -rumpali Graham Johnson. Kesän 2018 Suomen keikalla kokoonpanoa täydensi Hasse Walli. Kesällä 2019 kokoonpanossa soitti Esa Kuloniemi ja kesästä 2021 Juho ”Kihara” Pitkänen. Yhteistyö on jatkunut ja vuonna 2023 kokoonpano vieraili myös Espanjassa. Viimeisen kerran kokoonpano nähtiin elokuussa 2024 Karkkilassa, Graham Johnson menehtyi maaliskuussa 2025. 
Yhtyeen albumi "Guitar Town" palkittiin englantilaisen Pipeline-musiikkilehden Vuoden levy 2020 -tittelillä yhdessä The Doltonesin kanssa.
Vuonna 2016 tapahtuneen paluun jälkeen yhtye on jatkanut aktiivisesti levyttävänä ja keikkailevana kokoonpanona.
Julkaisut.
Mukana kokoelmilla.
Lisäksi
Kokoonpano.
1988-1992
1992-1998
lisäksi Juha Salli, komppikitara ja Miki Välimäki, kitara
1998-2003
2003-2009
lisäksi Jan Widberg, rummut
2009-2010 (keikkatauko, CD julkaisu)
2011-2015 (keikkatauko, ei julkaistua tuotantoa)
2016-2020
2020-2021
2021-
Muita Beatmakerseja.
Suomessa on toiminut myös muita yhtyeitä Beatmakers-nimellä. Jim &amp; The Beatmakers levytti vuosina 1964–1965 kaksi singleä. Osa sen jäsenistä perusti hajonneen Islanders-yhtyeen kanssa kokoonpanon, joka tunnettiin aluksi nimillä The Beatmakers ja Finnish Beatmakers. Yhtye tuli tunnetuksi nimellä Jormas.